Ana Pilar Cruz: «Les persones amb discapacitat contribueixen de manera indiscutible a generar riquesa social i econòmica»



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2022/9/2q/jornada-emprenedoria-inclusiva/&url=/com/noticies/2022/9/2q/jornada-emprenedoria-inclusiva/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2022/9/2q/jornada-emprenedoria-inclusiva/&url=/com/noticies/2022/9/2q/jornada-emprenedoria-inclusiva/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2022/9/2q/jornada-emprenedoria-inclusiva/&url=/com/noticies/2022/9/2q/jornada-emprenedoria-inclusiva/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2022/9/2q/jornada-emprenedoria-inclusiva/&url=/com/noticies/2022/9/2q/jornada-emprenedoria-inclusiva/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## Ana Pilar Cruz: «Les persones amb discapacitat contribueixen de manera indiscutible a generar riquesa social i econòmica» L’UJI ha celebrat una Jornada d’Emprenedoria Inclusiva emmarcada en el Campus d’Emprenedoria Innovadora 5UCV de la Generalitat

22/09/2022 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

Recurs d'imatge jornada-emprenedoria-inclusiva Emprendimiento\_Inclusivo\_22DLL42
Diapositiva actual

Recurs d'imatge jornada-emprenedoria-inclusiva Emprendimiento\_Inclusivo\_22DLL17

Recurs d'imatge jornada-emprenedoria-inclusiva Emprendimiento\_Inclusivo\_22DLL16

Recurs d'imatge jornada-emprenedoria-inclusiva Emprendimiento\_Inclusivo\_22DLL54

Recurs d'imatge jornada-emprenedoria-inclusiva Emprendimiento\_Inclusivo\_22DLL02

Recurs d'imatge jornada-emprenedoria-inclusiva Emprendimiento\_Inclusivo\_22DLL07

* [![ jornada-emprenedoria-inclusiva Emprendimiento_Inclusivo_22DLL42](/com/noticies/2022/9/2q/jornada-emprenedoria-inclusiva/Emprendimiento_Inclusivo_22DLL42.jpg)](#)
* [![ jornada-emprenedoria-inclusiva Emprendimiento_Inclusivo_22DLL17](/com/noticies/2022/9/2q/jornada-emprenedoria-inclusiva/Emprendimiento_Inclusivo_22DLL17.jpg)](#)
* [![ jornada-emprenedoria-inclusiva Emprendimiento_Inclusivo_22DLL16](/com/noticies/2022/9/2q/jornada-emprenedoria-inclusiva/Emprendimiento_Inclusivo_22DLL16.jpg)](#)
* [![ jornada-emprenedoria-inclusiva Emprendimiento_Inclusivo_22DLL54](/com/noticies/2022/9/2q/jornada-emprenedoria-inclusiva/Emprendimiento_Inclusivo_22DLL54.jpg)](#)
* [![ jornada-emprenedoria-inclusiva Emprendimiento_Inclusivo_22DLL02](/com/noticies/2022/9/2q/jornada-emprenedoria-inclusiva/Emprendimiento_Inclusivo_22DLL02.jpg)](#)
* [![ jornada-emprenedoria-inclusiva Emprendimiento_Inclusivo_22DLL07](/com/noticies/2022/9/2q/jornada-emprenedoria-inclusiva/Emprendimiento_Inclusivo_22DLL07.jpg)](#)

La Universitat Jaume I ha celebrat una Jornada d’Emprenedoria Inclusiva, en el marc de les activitats del programa conjunt de les cinc universitats públiques valencianes Campus d’Emprenedoria Innovadora de la Generalitat Valenciana.

Ana Pilar Cruz, directora de Talent Extern i Transformació d’Inserta Empleo de la Fundació ONCE, ha oferit la conferència inaugural en la qual ha afirmat que «les persones amb discapacitat contribueixen de manera indiscutible a generar riquesa social i econòmica, tant en l'àmbit nacional com en el comunitari» i ha explicat alguns dels projectes que es duen a terme des de la Fundació en els àmbits de l’orientació, formació i inserció.

«Darrere de cadascuna d’aquestes intervencions hi ha històries de vida, amb les seues característiques i dificultats, i aqueix és el repte. Per això, necessitem entitats de l’àmbit acadèmic. Les universitats són un gran aliat per a promoure la inclusió», ha assenyalat. Com a exemple de sinergia amb la universitat, ha destacat el programa de formació Unidiversitat, en el qual participa l’UJI, que té com a objectiu proporcionar competències sociolaborals i acadèmiques a joves amb discapacitat intel·lectual.

La inauguració ha sigut a càrrec del vicerector d’Innovació, Transferència i Divulgació Científica de l’UJI, David Cabedo; la directora general d’Emprenedoria i Cooperativisme de la Generalitat Valenciana, María Teresa García Muñoz, i María Luisa Flor, directora d’Innovació i Emprenedoria de l’UJI.

David Cabedo ha explicat que el foment de l’emprenedoria i la innovació està en l’ADN de l’UJI i, per això, s’han desenvolupat diversos programes en aquest àmbit, però «encara queda molt a fer». Així, ha afirmat que «hem d’aconseguir la plena accessibilitat a aquests programes i identificar els principals reptes, barreres i necessitats que tenen els emprenedors amb discapacitat per a poder desenvolupar programes de suport efectius». En aquest sentit, ha subratllat que, especialment com a entitat pública, s’ha d’impulsar l'emprenedoria inclusiva, per a garantir la igualtat d’oportunitats, però també «per a aprofitar tot el talent, recursos i habilitats que tenim al nostre abast, perquè les iniciatives que aquest talent proporcionarà contribuiran d’una manera molt efectiva al benestar de la societat».

En aquesta línia, María Teresa García Muñoz ha assenyalat que «tota la societat ha de poder formar part dels programes d’emprenedoria i ningú se n’ha de quedar fora, i per això hem de treballar des d’una perspectiva inclusiva que permeta a qualsevol persona que estiga a la universitat desenvolupar aqueixes capacitats i realitzar un projecte empresarial». Així mateix, ha afegit que les iniciatives emprenedores relacionades amb la inclusió creen valor afegit i també equilibri social, a més de ser el niu de la innovació social.

Per a completar la jornada, s’han celebrat dues taules redones sobre experiències emprenedores de l’estudiantat universitari i des del punt de vista d’empreses i entitats que fomenten les competències d’emprenedoria.

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00